**PROJEKTNI ZADATAK ZA IZRADU PROJEKTNE DOKUMENTACIJE ZA IZGRADNJU RECKLAŽNOG DVORIŠTA**

Predmet ovog projektnog zadatka je izrada projektne dokumentacije za izgradnju reciklažnog dvorišta na lokaciji 4235/1 k.o. Stubička Slatina, kako slijedi:

1.IDEJNO RJEŠENJE

Izrada idejnog rješenja na temelju zahtjeva Naručitelja. Stavka uključuje izradu idejnog rješenja sa grafičkim prikazima i shematskim podlogama projektiranog dijela zahvata u prostoru.

2. GLAVNI PROJEKT

Izrada glavnog projekta na temelju idejnog rješenja uzimajući u obzir urbanističke, funkcionalne, tehničke, energetske i ostale zahtjeve. Stavka uključuje ishođenje građevinske dozvole.

Glavni projekt sadržava sljedeće mape:

* Geodetski elaborat i geodetske situacije
* Arhitektonski projekt
* Građevinski projekt – konstrukcija
* Građevinski projekt – vodoopskrba i odvodnja
* Građevinski projekt – prometne površine
* Elektrotehnički projekt

Elaborati uz glavni projekt:

* Elaborat tehničko – tehnološkog rješenja
* Elaborat zaštite od požara
* Elaborat zaštite na radu

3. IZVEDBENI PROJEKT

Izrada izvedbenih detalja i ostalih tehničkih rješenja potrebnih za gradnju građevine.

Izvedbeni projekt sadržava:

* Planovi oplate i armature
* Radionički nacrti konstrukcije

4.TROŠKOVNIK RADOVA

S obzirom da je Naručitelj obveznik Zakona o javnoj nabavi, Izvršitelj je dužan na zahtjev Naručitelja prije pokretanja postupka javne nabave za izgradnju reciklažnog dvorišta dostaviti troškovnik s projektantskim cijenama radova, usklađen s tržišnim cijenama te izvršiti usklađivanje troškovnika sa važećim Zakonom o javnoj nabavi.

Projektnu dokumentaciju je potrebno izraditi sukladno propisima kojima se uređuje područje gradnje te propisima kojima se uređuje područje gospodarenja otpadom.

Projektna dokumentacija se dostavlja:

* u tiskanom obliku po tri primjerka. Projekti moraju biti uvezani u jednu ili više mapa, a zamjena sastavnih dijelova mape mora biti onemogućena na pouzdan način. Sve mape koje su sastavni dio projekta moraju biti označene zajedničkom oznakom projekta (ZOP).
* u digitalnom obliku na CD-u u 2 (dva) primjerka i to cijeli projekt u .pdf formatu digitalno potpisan te troškovnik u .xls formatu